CELEX: 62011CN0355
Language: et
Date: 2011-07-06 00:00:00
Title: Kohtuasi C-355/11: Eelotsusetaotlus, mille on esitanud College van Beroep voor het bedrijfsleven (Madalmaad) 6. juulil 2011 — G. Brouwer versus Staatssecretaris van Economische Zaken, Landbouw en Innovatie

24.9.2011   
            
            
               ET
            
            
               Euroopa Liidu Teataja
            
            
               C 282/8
            
         Eelotsusetaotlus, mille on esitanud College van Beroep voor het bedrijfsleven (Madalmaad) 6. juulil 2011 — G. Brouwer versus Staatssecretaris van Economische Zaken, Landbouw en Innovatie
   (Kohtuasi C-355/11)
   2011/C 282/14
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het bedrijfsleven
   
      Põhikohtuasja pooled
   
   
      Kaebuse esitaja: G. Brouwer
   
      Vastustajad: Staatssecretaris van Economische Zaken, Landbouw en Innovatie
   
      Eelotsuse küsimused
   
   
               1.
            
            
               Kas direktiivi 91/629/EMÜ (1) tuleb tõlgendada nii, et sellest tulenevaid kohustuslikke majandamisnõudeid määruse (EÜ) nr 1782/2003 (2) artikli 4 tähenduses kohaldatakse ka piimakarjakasvatusele spetsialiseerunud põllumajandusettevõttes peetavatele vasikatele?
            
         
               2.
            
            
               Kui vastus eelmisele küsimusele on eitav, siis kas asjaolu, et kõnealune direktiiv on liikmesriigis üle võetud õigusnormidega, mis laiendab nimetatud nõuete kohaldamise ka sellistele vasikatele, kujutab endast asjaomases liikmesriigis nimetatud nõuete eiramise korral toetuse vähendamise või tühistamise alust määruse nr 1782/2003 artikli 6 tähenduses?
            
         
      (1)  Nõukogu 19. novembri 1991. aasta direktiiv, milles sätestatakse vasikate kaitse miinimumnõuded (EÜT L 340, lk 28).
   
      (2)  Nõukogu 29. septembri 2003. aasta määrus, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001; ELT L 270, lk 1 (ELT L 270, lk 1; ELT eriväljaanne 03/40, lk 269).